cyanic-selkie/wikianc huggingface dataset:
சர்வதேச ஆசிரியர் நாள்
சர்வதேச ஆசிரியர் நாள் (World Teachers' Day) உலக ஆசிரியர் தினம் என்றும் அழைக்கப்படுகிறது, இது ஆண்டுதோறும் அக்டோபர் 5 ஆம் நாள் கடைபிடிக்கப்படுகிறது. ஆசிரியர்களின் நிலை குறித்து 1966 யுனெஸ்கோ / பன்னாட்டு தொழிலாளர் அமைப்பு பரிந்துரையில் கையெழுத்திட்டதை நினைவுகூறும் வகையில் கடைபிடிக்கப்படுகிறது. சர்வதேச ஆசிரியர் நாள் "உலகின் கல்வியாளர்களைப் பாராட்டுதல், மதிப்பீடு செய்தல் மற்றும் மேம்படுத்துதல்" ஆகியவற்றில் கவனம் செலுத்துவதையும் ஆசிரியர்களுக்கான சிக்கல் மற்றும் கற்பித்தல் தொடர்பான சிக்கல்களைக் கருத்தில் கொள்வதற்கான வாய்ப்பை வழங்குவதையும் நோக்கமாகக் கொண்டுள்ளது.
கொண்டாட்டம்
சர்வதேச ஆசிரியர் நாளினைக் கொண்டாடுவதற்காக, யுனெஸ்கோ மற்றும் சர்வதேச கல்வி அமைப்பு (ஈஐ) ஒவ்வொரு ஆண்டும் ஒரு பிரச்சாரத்தை மேற்கொள்கின்றன. அதன்மூலம் ஆசிரியர்களைப் பற்றிய சிறந்த புரிதலையும், மாணவர்கள் மற்றும் சமூகத்தின் வளர்ச்சியில் அவர்கள் வகிக்கும் பங்கையும் உலகிற்கு வழங்க உதவுகிறது. இந்த நோக்கத்தை அடைய அந்த அமைப்பு ஊடக நிறுவனங்கள் போன்ற தனியார் துறையுடன் இணைந்து செயல்படுகின்றனர். ஒவ்வொரு ஆண்டும் ஒரு கருப்பொருள்களில் இந்த பிரச்சாரம் நடைபெறுகிறது. உதாரணமாக, "ஆசிரியர்களை மேம்படுத்துதல்" என்பது 2017 ஆம் ஆண்டிற்கான கருப்பொருள். உயர்கல்வி கற்பித்தல் பணியாளர்களின் நிலை தொடர்பான 1997 யுனெஸ்கோ பரிந்துரையின் 20 வது ஆண்டின் நிறைவை உலக ஆசிரியர் தினம் நினைவுகூறுவதற்காக இந்தப் பிரச்சாரம் நடைபெற்றது.
2018 ஆம் ஆண்டு யுனெஸ்கோ "கல்விக்கான உரிமை என்பது தகுதியான ஆசிரியருக்கான உரிமை" எனும் கருப்பொருளை அடிப்படையாகக் கொண்டது. இது மனித உரிமைகளுக்கான உலகளாவிய பிரகடனத்தின் (1948) 70 வது ஆண்டு நிறைவை நினைவுகூர்கிறது மற்றும் பயிற்சி பெற்ற மற்றும் தகுதி வாய்ந்த ஆசிரியர்கள் இல்லாமல் கல்விக்கான உரிமையை உணர முடியாது என்பதை நினைவூட்டுகிறது.
வெளி இணைப்புகள்
பகுப்பு:அக்டோபர் சிறப்பு நாட்கள் பகுப்பு:செப்டம்பர் சிறப்பு நாட்கள் பகுப்பு:ஐக்கிய நாடுகளின் சிறப்பு நாட்கள்
காந்தளூர் சாலைப் போர்கள் (சோழரும் சேரரும்)
காந்தளூர் சாலைப் போர் சோழப் பேரரசர்களுக்கும் பிற்கால சேரர்களின் அரசின் படைகளுக்கும் இடையே தற்போதைய கேரளா அரசின் விழிஞம் எனுமிடத்திற்கு அருகிலுள்ள துறைமுகப் பட்டணமான காந்தளூர் சாலையில் (தற்போது வலியசாலா ) கிட்டத்தட்ட கி.பி. 10ம் நூற்றாண்டு இறுதியிலும், பதினொன்றாம் நூற்றாண்டின் முற்பகுதியிலும் இடம்பெற்றன. முதலாம் போரில் முதலாம் இராசராசனும், இரண்டாம் போரில் முதலாம் இராசேந்திரன் சோழ வேந்தர்களாய் போருக்கு தலைமை தாங்கி சேர வேந்தர்களை வென்றனர்.
காந்தளூர்
இராஜராஜ சோழனின் முதல் வெற்றியும் முதன்மையான வெற்றியும் காந்தளூர்ச்சாலை கலமறுத்தருளிய நிகழ்வே ஆகும். இம்மன்னனின் நான்காவது ஆட்சி ஆண்டிலிருந்து (கி.பி. 988) இந்த அடைமொழி இராஜராஜனின் கல்வெட்டுகளில் காணப்படுகிறது.
“சாலை கலமறுத்தளிய கோராஜகேசரி வன்மரான ஸ்ரீ ராஜராஜ தேவன்” என்றும், “காந்தளூர்ச் சாலை கலமறுத்தருளிய ஸ்ரீ ராஜராஜ தேவன்” என்றும் இரண்டு விதமாகக் கல்வெட்டுகளில் காணப்படுகின்றன. காந்தளூர்ச்சாலை என்பது கேரள மாநிலத்தின் தென் எல்லையில் திருவனந்தபுரத்தின் ஒரு பகுதியாக உள்ள வலியசாலை என்ற இடமே என்றும், கன்னியாகுமரி மாவட்டத்தின் எல்லையில் அமைந்துள்ள களியக்காவிளையைத் தாண்டிக் கேரள மாநிலத்தில் அமைந்துள்ள உதியன் பேரூரிலிருந்து பூவாறு என்ற ஊருக்குச் செல்லும் வழியில் அமைந்துள்ள காந்தளூர்தான் என்றும் இருவேறு விதமாக அடையாளம் காணப்படுகிறது.
கோடுத் தாண்டவம்
கோடுத்தாண்டவம் என்பது சிவபெருமான் ஆடிய எண்ணற்ற தாண்டவங்களில் ஒன்றாகும். சிவபெருமான் கபலத்துடன் ஆடிய தாண்டவமாதலின் இது கபால தாண்டவம் என்றும், சிவபெருமான் கபாலி என்றும் அழைக்கப்பட்டுகிறார்.
தாண்டவக் காரணம்
சிவபெருமான் மும்மூர்த்திகளான பிரம்மா, திருமால், உருத்திரன் ஆகியோரை படைத்தார். அப்பொழுது பிரம்மாவிற்கு ஐந்து தலைகள் இருந்தன. சிவபெருமானும், தன்னைப் போலவே ஐந்து தலைகளுடன் இருப்பதைக் கண்ட பிரம்மா தன்னையும் சிவபெருமானுக்கு நிகராக நினைத்தார். அதனால் பிரம்மாவிற்கு ஆணவம் வந்தது.
ஆணவத்தினை அடக்குபவரான சிவபெருமான் பிரம்மாவின் ஒரு தலையை கொய்தார். அந்த கபாலத்துடன் (தலையுடன்) சிவபெருமான் ஆடிய தாண்டவம் கோடுத்தாண்டவமாகும்.
கருவி நூல்
சைவ மரபும் மெய்ப்பொருளியலும் நூல் பி. ஆர். நரசிம்மன் - பகுதி சிவதாண்டவத்தின் மெய்ப்பொருளியல் கோட்பாடு.
பகுப்பு:அட்ட சிவதாண்டவங்கள்
வய்க்ஹாம் கோர்ன்வாலிஸ்
வய்க்ஹாம் கோர்ன்வாலிஸ் (Wykeham Cornwallis, 2nd Baron Cornwallis, பிறப்பு: மார்ச்சு 4 1892, இறப்பு: சனவரி 4 1982), இங்கிலாந்து அணியின் துடுப்பாட்டக்காரர். இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் 106 முதல்தர துடுப்பாட்டப் போட்டிகளில் கலந்து கொண்டுள்ளார். 1919-1926 ஆண்டுகளில், முதல்தர துடுப்பாட்டப் போட்டிகளில் பங்குகொண்டார்.
வெளி இணைப்பு
வய்க்ஹாம் கோர்ன்வாலிஸ் - கிரிக்கட் ஆக்கைவில் இருந்து விளையாட்டுவீரர் விபரக்குறிப்பு. கடைசியாகப் பார்க்கப்பட்ட திகதி அக்டோபர் 23 2011.
பகுப்பு:இங்கிலாந்துத் துடுப்பாட்டக்காரர்கள் பகுப்பு:1894 பிறப்புகள் பகுப்பு:1974 இறப்புகள் பகுப்பு:பிரித்தானிய மிலிட்டரி துடுப்பாட்டக்காரர்கள் பகுப்பு:கென்ட் துடுப்பாட்டக்காரர்கள் பகுப்பு:1892 பிறப்புகள் பகுப்பு:1982 இறப்புகள்
உடன்படிக்கை (விவிலியம்)
உடன்படிக்கை (Covenant) என்னும் சொல் விவிலியத்தில் வருகின்ற ஒரு முக்கியமான கருத்தைக் குறிப்பதாகும். இது கடவுள் தாம் தேர்ந்துகொண்ட மக்களோடு செய்துகொண்ட ஒப்பந்தத்தைக் குறிக்கிறது. பிற்காலத்தில் கிறித்தவ சமயம் இயேசு கிறித்து வழியாகக் கடவுள் உலக மக்களோடு ஒரு "புதிய உடன்படிக்கை" செய்துகொண்டார் என்று அறிக்கையிட்டது.
பழைய ஏற்பாட்டில் உடன்படிக்கை
தொடக்க நூல் 26:26-28 - ஈசாக்கு - அபிமெலக்கு உடன்படிக்கை தொடக்க நூல் 31:44-46 - யாக்கோபு - லாபான் உடன்படிக்கை
யோசுவா 9:3-15 - யோசுவா கிபயோன் மக்களோடு செய்த உடன்படிக்கை 1 அரசர்கள் 5:2-12 - சாலமோன் மன்னரும் ஈராமும் செய்த உடன்படிக்கை 1 அரசர்கள் 15:19 -ஆசா அரசனும் பெனதாதும் செய்த உடன்படிக்கை
உலகெங்கும் வெள்ளப்பெருக்கு ஏற்பட்டபோது கடவுள் நோவாவோடு உடன்படிக்கை செய்தார் (தொடக்க நூல் 9:4-12). ஆபிரகாம் கடவுளோடு உடன்படிக்கை செய்தார் (தொடக்க நூல் 15:10-21).
"கடவுள் அருளிய வார்த்தைகள் இவையே: நானே உன் கடவுளாகிய ஆண்டவர்; அடிமை வீடாகிய எகிப்து நாட்டினின்று உன்னை வெளியேறச் செய்தவர். என்னைத் தவிர வேறு தெய்வங்கள் உனக்கிருத்தல் ஆகாது... என்மீது அன்புகூர்ந்து என் விதிமுறைகளைக் கடைப்பிடிப்போருக்கு ஆயிரம் தலைமுறைக்கும் பேரன்பு காட்டுவேன்" (விடுதலைப் பயணம் 20:1-6).
ஆதாரங்கள்
பகுப்பு:விவிலியம் பகுப்பு:எபிரேய விவிலியம்
பியா பஜ்பை
பியா பஜ்பை இவர் இந்திய நாட்டு நடிகை மற்றும் விளம்பர நடிகை ஆவார். இவர் தமிழ், தெலுங்கு, மலையாளம் மற்றும் ஆங்கிலம் மொழித் திரைப்படங்களில் நடித்து வருகின்றார்.
திரைப்பட வாழ்க்கை
பியா 2008ம் ஆண்டு ஏ. எல். விஜய் இயக்கத்தில் பொய் சொல்ல போறோம் என்ற தமிழ் நகைச்சுவைத் திரைப்படத்தில் அறிமுகமானார். அதே ஆண்டில் அஜித் மற்றும் நயன்தாரா நடித்த ஏகன் என்ற திரைப்படத்தில் நவ்தீப்பின் ஜோடியாக நடித்தார். 2010ம் ஆண்டு வெங்கட் பிரபு இயக்கத்தில் கோவா என்ற திரைப்படத்தில் நடித்தார். கே. வி. ஆனந்த் இயக்கத்தில் 2011ம் ஆண்டு வெளிவந்த கோ என்ற திரைப்படத்தில் ஜீவா, அஜ்மல் மற்றும் கார்த்திகா நாயர் இவர்களுடன் இணைந்து நடித்தார். 2012ம் ஆண்டு மாஸ்டர்ஸ் என்ற மலையாள மொழித் திரைப்படத்தில் அறிமுகமானார். 2013ம் ஆண்டு பச்க்பென்ச் ஸ்டுடென்ட் என்ற தெலுங்கு திரைப்படத்தில் மஹத் ராகவேந்திராவுடன் நடித்தார். 2014ம் ஆண்டு எக்ஸ் என்ற ஆங்கில திரைப்படத்தில் நடித்து வருகின்றார்.
1562
ஆண்டு 1562 (MDLXII) பழைய யூலியன் நாட்காட்டியில் வியாழக்கிழமையில் துவங்கிய ஒரு சாதாரண ஆண்டு ஆகும்.
அருண் செனாய்
அருண் செனாய் அல்லது அருண் ஷெனாய் (பிறப்பு: ஏப்ரல் 30, 1978) ஒரு சிங்கப்பூர் இசைக்கலைஞரும் பாடலாசிரியரும் ஆவார். 2012 ஆம் ஆண்டில் வெளியான தனது முதல் முழு நீள இசைத் தொகுப்பான ரம்படூட்ல் க்கான 55 வது வருடாந்திர கிராமி விருதுக்கு பரிந்துரைக்கப்பட்டதற்காக அவர் மிகவும் அறியப்படுகிறார். 2013 ஆம் ஆண்டில் தனிப்பாடலாக வெளியிடப்பட்ட அவரது இந்திய இசைக்கலவைத் திட்டத்தின் முதல் பாடல் “பேரின்பம் அல்லது ஆனந்தம் எனும்பொருள் தரக்கூடிய ”பிளிஸ்” என்பது கிராமி.காம் எனும் தளத்தில்  உலகளாவிய சிறப்பு முதல் பார்வையாக இடம்பெற்றது. 2016 ஆம் ஆண்டில் வெளியான அவரது இரண்டாவது ஆல்பமான எ ஸ்டேஜி வங்கி விவகாரம், இந்த ஆண்டின் சிறந்த ஆல்பத்திற்கான விமர்சகர்களின் தேர்வாக ஒரு முன்னணி அமெரிக்க இதழான ஜாஸால் தேர்ந்தெடுக்கப்பட்டது,
2014 ஆம் ஆண்டில் 56 வது வருடாந்திர கிராமி விருதுகளில் சிவப்புக் கம்பள வரவேற்பில், ஜென் பத்திரிகையின் ஷெனாய் சிறந்த ஆடை அணிந்த ஜோடிகளின் பட்டியலில் இடம்பெற்றார். 2015 ஆம் ஆண்டில் 57 வது வருடாந்திர கிராமி விருதுகள் விழாவில் லீ கைடு நொயர் என்பவரால் சிவப்பு கமபள வரவேற்பு வழங்கப்பெற்றார். 2018 ஆம் ஆண்டில் சிங்கப்பூர் தேசிய பல்கலைக்கழகத்தில் உள்ள ஸ்கூல் ஆஃப் கம்ப்யூட்டிங் ,சிறந்த முன்னாள் கணினி மாணவர் விருதை அவருக்கு வழங்கியது மேலும் இவர் மணிப்பால் எம்ஐடியின் புகழ்பெற்ற முன்னாள் மாணவர் ஆவார். அவர் முன்னணி நிறுவனமான நார்க்டு ரெக்கார்ட்ஸின் நிறுவனர் ஆவார்.
இளமை
ஷெனாய் 1978 இல் கர்நாடகாவின் கடற்கரைப் பிரதேசமான மணிப்பாலில் பிறந்தார். 1982-1993 வரை பெங்களூரில் உள்ள பிராங்க் அந்தோனி பப்ளிக் பள்ளியில் தனது பள்ளிப் படிப்பைப் பயின்றார, பின்னர் 1993-1995 வரை பெங்களூரில் உள்ள செயின்ட் ஜோசப் கலை மற்றும் அறிவியல் கல்லூரியில் பல்கலைக்கழகத்திற்கு முந்தைய பட்டக்கல்வியைப் பெற்றார். ஷெனாய் மணிப்பால் இன்ஸ்டிடியூட் ஆப் டெக்னாலஜியில் (எம்ஐடி, மணிப்பால்) பொறியியல் பட்ட, பெறுவதற்காக மணிப்பாலுக்கு திரும்பினார், 1999 இல் பட்டம் பெற்றார். ஷெனாய் 2003 இல் சிங்கப்பூர் சென்றார், சிங்கப்பூர் தேசிய பல்கலைக்கழகத்தில் (NUS) ஒலிக்கணிப்பு ஆராய்ச்சி மூலம் முதுகலைப் பட்டம் பெற்றார். அவர் 2008 இல் சிங்கப்பூர் குடிமகனாக ஆனார்.
இசை வாழ்க்கை
ஷெனாய் தனது பல்கலைக்கழக நாட்களில் உள்ளூர் இசை நிகழ்ச்சிகளில் ஈடுபட்டுள்ளார். அவர் அமெரிக்க ஹார்டு ராக் கலைஞர் தனத்ரா என்பவர் மூலம் ஏப்ரல் 29, 2010 அன்று ஒரு ஈ. பி. எனப்படும் ஓர் இசைத்தட்டு தயாரித்து வெளியிட்டார். இந்தப் பணியின் மூலம் ஒரு சாதனை தயாரிப்பாளராக அவரது தொழில்முறை இசைக்கலைஞராக அறிமுகமானார். அதே ஆண்டின் பிற்பகுதியில், அக்டோபர் 31, 2010 அன்று சோல் என்ற தலைப்பில் ஒரு தனி இசைத்தட்டையும் ஷெனாய் வெளியிட்டார். இசைத் துறையில் சாதனை முயற்சியில் ஈடுபடும்போது, ஷெனாய் தனது முதல் இசைத்தட்டான 'சோல்' தயாரித்து வெளியிடும் முயற்சியில்,  இரண்டு ஆண்டுகளாக அவர் ஒரு வாரத்தில் 80 மணி நேரம்  செலவிட்டதாகவும்  தனது தனியான முதல் முயற்சியிலேயே அமெரிக்கக் கலைஞர் தனத்ராவுடன் வேலை செய்யும்படியான வாய்ப்பு கிடைத்தது என்றும் கூறினார்.
ஷெனாயின் முழு நீள அறிமுக இசைத்தட்டான ரம்படூட்ல் இரண்டு ஆண்டுகளில் உலகம் முழுவதும் பதிவு செய்யப்பட்டு ஆகஸ்ட் 30, 2012 அன்று வெளியிடப்பட்டது. இந்த இசைத்தட்டு சமகால பாப், ராக் மற்றும் ஜாஸ் ஆகியவற்றிலிருந்து பெறப்பட்ட இணைவு தாக்கங்களுடன் ஒரு ஃபிளெமெங்கோ இசை உணர்வைக் கொண்டுள்ளது. செனாய் ஒரு ராக் இசைப் பின்னணியைச் சேர்ந்தவர் என்றாலும், ஷெனாய் ஸ்பானிஷ் ஃபிளமெங்கோவை அதன் ஆற்றல் மற்றும் ஆர்வத்திற்காக எப்போதும் நேசிப்பதாகக் கூறியுள்ளார். இந்த இசைத்தட்டிற்கான முன்னோடியாக யானியை ஒரு முக்கிய உத்வேகம் என்று ஷெனாய் குறிப்பிட்டுள்ளார். இந்த இசைத்தட்டு 11 பாடல்களைக் கொண்டுள்ளது, அதன் ஒவ்வொரு பாடலிலும் ஒருங்கிணைக்கப்பட்ட பரந்த அளவிலான பல பாணிகளால் தனித்தனியாகப் பெயரிடப்பட்டுள்ளன. இந்த இசைத்தட்டிலிருந்து கிடைக்கும் வருமானத்தை ஷெனாய் இந்தியாவில் உள்ள வறிய மக்களுக்கான கல்வி நிதிக்குப் பங்களிக்கிறார். இந்த ஆல்பத்தின் கலை இயக்குனர்களில் ஒருவரான ரோஷ்னி மொஹாபத்ரா ஷெனாயின் மனைவி ஆவார். டிசம்பர் 5, 2012 அன்று, சிறந்த கருவியிசையாலான இசைத்தட்டு என்ற பிரிவில் 55 வது வருடாந்திர கிராமி விருதுகளில் கிராமி விருதுக்கு பரிந்துரைக்கப்பட்டவராக ஷெனாய் அறிவிக்கப்பட்டார். மகிழ்வுக்கான பாப் இசைப் பிரிவில் முதல் முறையாக பரிந்துரைக்கப்பட்ட கார்லி ரே ஜெப்சென், கோட்டே மற்றும் கிம்ப்ரா போன்ற  மற்றவர்களுடன் அவரும் முதல் முறையாக பரிந்துரைக்கப்பட்டவராகக் குறிப்பிடப்பட்டார், மேலும் அமெரிக்க எல்லைகளுக்கு வெளியேதேர்ந்தெடுக்கப்பட்ட 80 க்கும் மேற்பட்ட வேட்பாளர்களில் செனாயும் ஒருவர் ஆவார்.
மேற்கோள்கள்
பகுப்பு:வாழும் நபர்கள் பகுப்பு:1978 பிறப்புகள் பகுப்பு:சிங்கப்பூர் பகுப்பு:இசை ஆய்வாளர்கள் பகுப்பு:இசைத் துறையினர்
நிதிஷ் குமார்
நிதிசு குமார் இந்தியாவின் அரசியலாளர் மற்றும் பிகார் மாநில முதலமைச்சர் ஆவார். இந்தியாவின் இருப்புத் துறை அமைச்சராகவும் இருந்தார். ஐக்கிய சனதா தளம் என்ற அரசியல் கட்சியின் தலைவரும் ஆவார். 2014 மக்களவைத் தேர்தலில் ஐக்கிய ஜனதா தளம் பீகாரில் எதிர்பார்த்த அளவு வெற்றி பெறாததால் இவர் பதவியை விட்டு விலகினார்.
பிறப்பும் படிப்பும்
நிதிசு குமார் பாட்னாவுக்கு 50 கிலோ மீட்டர் தொலைவில் உள்ள பக்தியார்பூர் என்னும் ஊரில் பிறந்தார். அதே ஊரில் பள்ளிப் படிப்பு. பின்னர் பாட்னா அறிவியல் கல்லூரியில் படித்தார். அதன் பின்னர்  பிகார் பொறியியல் கல்லூரியில் சேர்ந்து  மின் பொறியியல் படித்துப் பட்டம் பெற்றார்.
அரசியல் பின்புலம்
நிதிசு குமாரின் தந்தை கவிராஜ் ராம் லக்கன் சிங் இந்திய விடுதலைப் போராட்ட ஆவார். செயப்பிரகாசு நாராயணனின் இயக்கத்தினால் நிதிசு குமார் ஈர்க்கப்பட்டார். அந்த இயக்கத்தில் பங்கு கொண்டு செயல்பட்டார். மேலும் சத்யேந்திர நாராயண் சின்கா, கர்ப்பூரி தாக்கூர், ராம் மனோகர் லோகியா, வி. பி. சிங், ஜார்ஜ் பெர்னாண்டஸ் ஆகியோரின் தொடர்பும் நட்பும் கொண்டார்.
சான்றாவணம்
பகுப்பு:இந்திய அரசியல்வாதிகள் பகுப்பு:வாழும் நபர்கள் பகுப்பு:1951 பிறப்புகள் பகுப்பு:பீகார் முதலமைச்சர்கள் பகுப்பு:இந்திய இரயில்வே அமைச்சர்கள் பகுப்பு:10வது மக்களவை உறுப்பினர்கள் பகுப்பு:11வது மக்களவை உறுப்பினர்கள் பகுப்பு:12வது மக்களவை உறுப்பினர்கள் பகுப்பு:13வது மக்களவை உறுப்பினர்கள் பகுப்பு:14வது மக்களவை உறுப்பினர்கள் பகுப்பு:9வது மக்களவை உறுப்பினர்கள் பகுப்பு:இருபதாம் நூற்றாண்டு இந்திய அரசியல்வாதிகள் பகுப்பு:21-ஆம் நூற்றாண்டு இந்திய அரசியல்வாதிகள்
காரைப்பாக்கம் மாரியம்மன் கோயில்
காரைப்பாக்கம் மாரியம்மன் கோயில் தமிழ்நாட்டில் அரியலூர் மாவட்டம், காரைப்பாக்கம் என்னும் ஊரில் அமைந்துள்ள அம்மன் கோயிலாகும்.
வரலாறு
இக்கோயில் மூன்றாம் நூற்றாண்டைச் சேர்ந்தது.
கோயில் அமைப்பு
இக்கோயிலில் மாரியம்மன் சன்னதியும், விநாயகர், முருகன் உபசன்னதிகளும் உள்ளன. இக்கோயில் தொகுப்புக் கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அல்லாத அறங்காவலர் அமைப்பால் நிர்வகிக்கப்படுகிறது.
பூசைகள்
இக்கோயிலில் காமிகாகம முறைப்படி ஒருகாலப் பூசை நடக்கின்றது. ஆடி மாதம் கடை வெள்ளி முக்கிய திருவிழாவாக நடைபெறுகிறது. பங்குனி மாதம் உத்திரம் திருவிழாவாக நடைபெறுகிறது.
மேற்கோள்கள்
பகுப்பு:அரியலூர் மாவட்டத்திலுள்ள அம்மன் கோயில்கள் பகுப்பு:சரி பார்க்க வேண்டிய தானியக்கக் கோயில் கட்டுரைகள்
சென்னைக் கலாச்சாரம்
thumb|வாழை இலையில் சட்னி மற்றும் சாம்பருடன் பரிமாரப்படும்  தோசை சென்னைக் கலாச்சாரம் (Chennai culture) "தென் இந்தியாவின் நுழைவாயில்" என்று பிரபலமாக அழைக்கப்படுகிறது. இது இந்தியாவில் உள்ள மற்ற நகரங்களிடமிருந்து முற்றிலும் வேறுபட்டதாகும். ஒரு காஸ்மோபாலிட்டன் நகரமான சென்னை பலதரப்பட்ட மக்களின் நாகரீகத்தைப் பிரதிபலிக்கும் ஒரு தனித்த கலவையாகும். சென்னை ஒரு நவீன நகரம் என்றாலும், வழக்கமான கலாச்சாரங்களைத் தொடர்ந்து முன்னெடுத்துச் செல்கிறது. தமிழ்நாட்டின் பாரம்பரிய இசை, நடனம் மற்றும் எல்லா கலை வடிவங்களும் நகரத்தில் மிகவும் பிரபலமாக உள்ளன. பண்டைய கோவில் கட்டிடக்கலை, நவீன உயர் மற்றும் பாரம்பரிய இசை மற்றும் நடனம் ஆகியவற்றிலிருந்து பாரம்பரிய உணவுகள் வரை தனித்துவமான கலவையை இங்கு காணலாம்.
இசை
thumb|227x227px| [[பரதநாட்டியம்|பரத நாட்டிய இசை நிகழ்ச்சி ]] thumb|200x200px| ஸ்ரீகிருஷ்ண கான சபாவில் கர்நாடக இசை நிகழ்ச்சி இந்த நகரம் அதன் பாரம்பரிய இசை நிகழ்ச்சிகளினால் அனைவராலும் நன்கு அறியப்படுகிறது. ஒவ்வொரு டிசம்பர் மாதத்திலும், ஐந்து வாரகால சென்னை இசை விழா உலகின் மிகப்பெரிய கலாச்சார நிகழ்வுகளில் ஒன்று என விவரிக்கப்பட்டுள்ளது. இந்த பருவங்களில் நகரத்தின் பல இடங்களில் நூற்றுக்கணக்கான கலைஞர்களால் பாரம்பரிய கர்நாடக இசைக் கச்சேரிகள் நடத்தப்பட்டு வருகிறது. இது தமிழ் மாதமான மார்கழியில் நடக்கிறது. இந்தக் காலகட்டம் சென்னை நகருக்கு ஒரு பண்டிகை மற்றும் மகிழ்ச்சியான காலமாகும். பல்வேறு வயதுகளில் உள்ள சிறந்த இசைக்கலைஞர்களால் வழங்கப்படும் இசையானது ஆன்மாவைத் தொட்டுச் செல்லும் வகையில் உள்ளது. டிசம்பர் பருவ கர்நாடக இசை சென்னை பார்வையாளர்களுக்கு ஒரு புதுவித அனுபவத்தை அளிக்கிறது.
திரைப்படம்
சென்னையில் பெரும்பாலான திரைப்படப் படப்பிடிப்பு அரங்குகள் கோடம்பாக்கத்தில் அமைந்துள்ளது. இங்கே வருடம் ஒன்றுக்கு 100 தமிழ் திரைப்படங்களுக்கு மேல் தயாரிக்கப்படுகிறது, மேலும் அதன் திரைப்பட இசை நகரின் இசைத் தளத்தில் ஆதிக்கம் செலுத்துகின்றன. இத்துறை இந்தியாவில் பாலிவுட்டுக்குப் பிறகு தமிழ் திரைப்படங்கள் தயாரிக்கும் இரண்டாவது பெரிய துறையாகும். தமிழ் திரைப்படங்களின் பிரபலங்கள் உலகளவில் பின்தொடரப்படுகின்றனர். இந்தியாவின் தொழில்நுட்ப ரீதியாக மேம்பட்ட திரைப்பட அரங்குகளில் சில சென்னையில் அமைந்துள்ளது. உலகம் முழுவதும் திரைப்படங்களை ஈர்க்கும் விதமாக ஒவ்வொரு வருடமும் சென்னையில் திரைப்பட விழா நடக்கிறது. 1948 ஆம் ஆண்டில் சந்திரலேகா என்ற படம் முதல் முறையாக இந்தியா முழுவதும் விநியோகிக்கப்பட்ட படமாகும். தமிழ்த் திரைப்படங்கள் புலம் பெயர்ந்தோரிடமிருந்து பெருமளவிலான பார்வையாளர்களைக் கொண்டுள்ளது. ஆசியா, ஆபிரிக்கா, மேற்கு ஐரோப்பா, வட அமெரிக்கா மற்றும் ஓசியானியாவின் பல்வேறு பகுதிகளுக்கும் தமிழ்த் திரைப்படங்கள் விநியோகிக்கப்படுகின்றன. என மனோரமா இயர்புக் 2000 மதிப்பிட்டுள்ளது, இங்கு 20 ஆம் நூற்றாண்டில் 5,000 க்கும் மேற்பட்ட தமிழ் படங்களை தயாரிக்கப்பட்டுள்ளது.
கலை
வலது|thumb|208x208px| சென்னையில் கடற்கரையில் உழைப்பாளர் நினைவுச்சின்னம் இடது|thumb|208x208px| [[அம்பேத்கர் மணிமண்டபம், சென்னை|அண்ணல் அம்பேத்கர் மணிமண்டபம், சென்னை ]] இந்தியாவில் பாரம்பரிய மற்றும் சமகால கலை வளர்ச்சியில் சென்னை முக்கிய பங்கு வகிக்கிறது. க்ரீம்ஸ் சாலையில் உள்ள லலித் கலா அகாடமி, புகழ் பெற்ற மற்றும் வளர்ந்து வரும் கலைஞர்களின் படைப்புகளை கண்காட்சிகளில் வைத்து வருகிறது.
மக்கள்
தமிழ்நாட்டின் பெரும்பான்மையான மக்கள் தமிழ்நாட்டின் பல்வேறு பகுதிகளிலிருந்து குடியேறிய தமிழர்கள் மற்றும் அவர்களது சந்ததியினர் ஆவர். நகரத்தில் தெலுங்கு, மலையாளி , இலங்கை தமிழ் சமூகங்கள் கூட கணிசமான அளவில் குடியேறியுள்ளன. பிரிட்டிஷ் காலங்கள் முதற்கொண்டு பிராந்திய மையமாக விளங்கும் ஆங்கிலோ இந்திய, பெங்காலி, பஞ்சாபி, குஜராத்தி மற்றும் மார்வாரி சமூகங்கள், உத்திரபிரதேசம் மற்றும் பீகார் மக்கள் உட்பட பல்வேறு சமூக மக்கள் வசிக்கின்றனர். சென்னை, குறிப்பாக அமெரிக்கா, ஐரோப்பா மற்றும் கிழக்கு ஆசியா ஆகியவற்றில் இருந்து தொழில்துறையிலும், தகவல் தொழில்நுட்ப மையங்களிலும் பணிபுரியும் வெளிநாட்டவர்களால் வளர்ந்து வருகிறது.
தமிழ் சென்னையின் முதல் மொழி ஆகும். தென் சென்னை மற்றும் மத்திய சென்னையில், காஞ்சிபுரம் மற்றும் சென்னை மாவட்டத்தில் ஆங்கிலம் பரவலாகப் பேசப்படுகிறது, மேலும் வணிக, கல்வி மற்றும் பிற தொழில்களில் ஆங்கிலம் பிரத்தியேகமாக பயன்படுத்தப்படுகிறது. சென்னையில் பேசும் தமிழ் ஆங்கில வார்த்தைகளை தாராளமாக பயன்படுத்துகிறது, இது சென்னைத்தமிழ் என்று அழைக்கப்படுகிறது. இந்த நகரத்தில் பேசப்படும் பிற மொழிகள் தெலுங்கு, மலையாளம் மற்றும் உருது மொழிகளாகும், மேலும் அவை சென்னைத் தமிழின் சொற்களிலும் பங்களிப்பு செய்கின்றன.
குறிப்புகள்
பகுப்பு:சென்னை
அந்தொனி கோன்ர்வெல்
அந்தோனி கோன்ர்வெல் (Anthony Cornwell, பிறப்பு: ஆகத்து 19  1929),    இங்கிலாந்து அணியின்    துடுப்பாட்டக்காரர் ஆவார். இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் ஒரு முதல்தர துடுப்பாட்டப் போட்டியில் கலந்து கொண்டுள்ளார். 1949 ல், முதல்தர துடுப்பாட்டப் போட்டியில்  பங்குகொண்டார்.
மேற்கோள்கள்
பகுப்பு:இங்கிலாந்துத் துடுப்பாட்டக்காரர்கள் பகுப்பு:1929 பிறப்புகள் பகுப்பு:டொர்செட் துடுப்பாட்டக்காரர்கள் பகுப்பு:2017 இறப்புகள்
திருமணஞ்சேரி உத்வாகநாதர் கோயில்
திருமணஞ்சேரி உத்வாகநாதர் கோயில் அப்பர் மற்றும் திருஞானசம்பந்தர் ஆகியோரால் தேவாரம் பாடல் பெற்ற சிவத்தலமாகும். இத்தலம் தமிழ்நாட்டில் மயிலாடுதுறை மாவட்டம் குத்தாலம் வட்டத்தில் திருமணஞ்சேரி எனும் ஊரில் அமைந்துள்ளது.
இறைவன், இறைவி
இத்தலத்தின் மூலவர் உத்வாகநாதர். தாயார் கோகிலா. இறைவன் கல்யாண சுந்தரர் வடிவங் கொண்டு கோகிலாம்பிகையை திருமணஞ் செய்த தலமென்பது தொன்நம்பிக்கை (ஐதிகம்).
கோயில் அமைப்பு
ராஜ கோபுரத்தைக் கடந்து உள்ளே சென்றால் கொடி மரம், பலிபீடம், நந்தி காணப்படுகின்றன. கோயிலின் வலப்புறம் விநாயகர் சன்னதி உள்ளது. இடப்புறம் நடராஜர் சன்னதியும் அம்மன் சன்னதியும் உள்ளன. மூலவர் சன்னதிக்கு வலப்புறமாக கல்யாணசுந்தரர் காணப்படுகிறார். மூலவர் சன்னதியின் இடப்புறம் சண்டிகேஸ்வரர் சன்னதி உள்ளது.
வெளி இணைப்புகள்
அருள்மிகு உத்வாகநாதர் சுவாமி திருக்கோயில் -தினமலர் கோயில்கள் தளம்
பகுப்பு:தேவாரம் பாடல் பெற்ற சிவன் கோயில்கள் பகுப்பு:மயிலாடுதுறை மாவட்டத்திலுள்ள சிவன் கோயில்கள் பகுப்பு:காவேரி வடகரை சிவன் கோயில்கள்
அசோ இணைப்பு
கரிமவேதியியலில் அசோ இணைப்பு (azo coupling) என்பது ஒரு டையாசோனியம் கலவை மற்றும் ஒரு அசோ கூட்டுப்பொருளைத் தரக்கூடிய அரோமாட்டிக் கூட்டுப்பொருள் இடையே நிகழும் வினையைக் குறிப்பதாகும். இந்த இலத்திரன்கவர் அரோமாட்டிக் பதிலீட்டு வினையில், டையாசோனியம் நேர்மின் அயனி இலத்திரன்கவரியாகவும் செயல் திறனூட்டிய அரீன் மின்னணு மிகு பொருளாகவும் செயல்படுகின்றன. கீழுள்ள உதாரணங்கள் உட்பட பெரும்பாலான டையாசோனியம் சேர்மங்கள் அரோமாட்டிக் பண்புகளைக் கொண்டவை.
டையாசோ ஆக்கம்
அனிலினுடன் நைட்ரசு அமிலத்தை வினையூட்டுகையில் ஒரு டையாசோனியம் உப்பு உருவாகிறது. இவ்வினை "டையாசோ ஆக்கம்" எனப்படுகிறது. டையாசோனியம் உப்புக்கள் முக்கியமான தொகுப்புமுறை இடைநிலைகளாகும். இவை இணைப்பு வினைகளில் பங்கேற்று அசோ சாயங்களைத் தருகின்றன. பதிலீட்டு வினைகளில் பங்கேற்று அரோமாட்டிக் வளையங்களில் உள்ள வேதி வினைக்குழுவை செயல்பட வைக்கின்றன.
வினையின் பயன்கள்
அசோ இணைப்பு விளைபொருட்கள் அவற்றின் அதிகரித்துள்ள இணைப்பு காரணமாக வினைபடு பொருட்களைக் காட்டிலும் அதிகமாக ஒளியின் நீண்ட அலைநீள நிறங்களை உறிஞ்சிவிடும் (குறிப்பாக அவை உறிஞ்சுவது கட்புலனாகும் பகுதியிலுள்ள நிறங்களை ). ஆதலால் நீட்டிக்கப்பட்ட இணைப்பு அமைப்புகள் காரணமாக அரோமாட்டிக் அசோ கூட்டுப்பொருட்கள் பிரகாசமான நிறங்களை உறிஞ்ச முனைகின்றன. பல அசோ சேர்மங்கள் சாயங்களாகப் பயனாகின்றன. ( பார்க்க அசோ சாயங்கள் ) மெத்தயிற் சிவப்பு மற்றும் செந்நிறமி 170 ஆகியன முக்கியமான அசோ சாயங்களில் சிலவாகும்.
புரந்தசில் எனப்படும் பாக்டீரியா எதிர்ப்பு மருந்து மற்றும் சல்ஃபா மருந்துகள் தயாரிக்கவும் அசோ இணைப்பு பயன்படுகிறது.
இணைப்பு வினை எடுத்துக்காட்டுகள்
பீனால் டையாசோனியம் குளோரைடுடன் வினைபுரிந்து செம்மஞ்சள் நிற அசோ கூட்டுப்பொருளைத் தருகின்ற பல செயல்முறைகள் விவரிக்கப்பட்டுள்ளன. இவ்வினை கார வினையூக்கியினால் நடைபெறுகிறது.
அணிலின் டையாசோனியம் உப்புடன் வினைபுரிந்து தொடர்புடைய அனிலின்மஞ்சள் எனப்படும் சாயத்தைத் தருகிறது.
நாப்தலீன்கள் பிரபலமான ஏற்பிகளாகும். அனிலின் நாப்தாலுடன் வினைபுரிந்து ஒருவகை பழுப்பு நிறமியைத் தொகுப்பு முறையில் தயாரிக்க உதவுகிறது.
இதேபோலவே β-நாப்தால் பினைல்டையாசோனிய மின்கவரியுடன் இணைந்து செஞ்சிவப்பு சாயத்தைக் கொடுக்கிறது.
மேற்கோள்கள்
பகுப்பு:பதிலீட்டு வினைகள் பகுப்பு:கரிம-வேற்றணுப் பிணைப்பு உருவாகும் வினைகள்
வஞ்சினாபுரம் முனியனார் கோயில்
வஞ்சினாபுரம் முனியனார் கோயில் தமிழ்நாட்டில் அரியலூர் மாவட்டம், வஞ்சினாபுரம் என்னும் ஊரில் அமைந்துள்ள கிராமக் கோயிலாகும்.
வரலாறு
இக்கோயில் பதினெட்டாம் நூற்றாண்டைச் சேர்ந்தது.
கோயில் அமைப்பு
இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அல்லாத அறங்காவலர் அமைப்பால் நிர்வகிக்கப்படுகிறது.
பூசைகள்
இக்கோயிலில் சிவாகம முறைப்படி ஒருகாலப் பூசை நடக்கின்றது.
மேற்கோள்கள்
கிராமக் கோயில்கள் பகுப்பு:சரி பார்க்க வேண்டிய தானியக்கக் கோயில் கட்டுரைகள்
விடுதலைப் புலிகள் நோக்கிய விமர்சனங்கள்
தமிழீழ விடுதலைப் புலிகளின் கொள்கைகள், தலைமை, கட்டமைப்பு, வழிமுறைகள், மற்றும் அவர்களின் நடவடிக்கைகளின் விளைவுகள் நோக்கி எழுப்பப்பட்ட விமர்சனங்களே விடுதலைப் புலிகள் நோக்கிய விமர்சனங்கள் ஆகும். இந்த விமர்சனங்கள் பலதரப்பட்டோரால், பல தளங்களில் இருந்து, பல நோக்கங்களுக்காக முன்வைக்கப்பட்டன. அந்த விமர்சனங்கள் மெதுவான தன்மையில் இருந்து அதி கடுமையான தன்மையும், அவற்றுடன் சேர்ந்த நடவடிக்கைகளையும் கொண்டிருந்தன. யாரால், எந்தத் தளத்தில் இருந்து, எந்த மைய நோக்கோடு, எந்தவித வேலைத்திட்டத்தோடு இந்த விமர்சனங்கள் முன்வைக்கப்படுகின்றன என்பவற்றைக் கவனிப்பது புலிகள் நோக்கிய விமர்சனங்களை ஆய்வதில் முக்கியம்.
விமர்சனங்களை உள்வாங்க தகுந்த கட்டமைப்பு இன்மை
புலிகள் நோக்கிய ஆக்கபூர்வமான விமர்சனங்களை உள்வாங்கத்தக்க கட்டமைப்பு அல்லது ஒழுங்கமைப்பு புலிகளின் இயக்க அமைப்பில் இல்லை; அப்படி இருந்தாலும் அதைப் பற்றி மக்களோ அல்லது விமர்சகர்களோ அறியவில்லை; அல்லது அப்படியான ஒரு தோற்றப்பாடு இருக்கின்றது. பல தரப்பட்ட பிரிவுகளையும் பலக்கிய (complex) கட்டமைப்பையும் புலிகளின் இயக்கம் கொண்டிருக்கின்றது. அப்படியிருந்தும் விமர்சனங்களை, மக்களின் கருத்துக்களை, மாற்றுக் கருத்துக்களை உள்வாங்கி, அவற்றுக்கு ஏற்ற மறுமொழியையோ, மாற்றங்களையோ தாம் ஏற்படுத்தி, அவற்றைப் பற்றிய கருத்து தொடர்பாடலை விடுதலைப் புலிகள் சரிவர செய்யவில்லை. எனவே இது மேலோட்டமான குறையன்று, இது அடிப்படையான (fundamental) குறைபாடு. விமர்சனத்திற்குத் தேவையான தனிப்பட்ட மனித உரிமைகளை பேணுவதற்கான சூழலுக்கும், மாற்று அமைப்புக்களுக்கான சூழலுக்கும் விடுதலைப் புலிகள் இடம்தரவில்லை. தமது போராட்ட சூழ்நிலை, வழிமுறை அல்லது தன்மை இவற்றுக்கு இடம் தரவில்லை என்றே இந்த முக்கிய குறையை புலிகள் நியாப்படுத்தி வருகிறார்கள்.
புலிகள் தமது உள் இயக்க விமர்சனங்களையே வன்முறை அல்லது பிளவு மூலமே பல கால கட்டங்களில் கையாண்டிருக்கின்றார்கள். உமாமகேஸ்வரன் விலகல், மாத்தையாவின் மரண தண்டனை, கருணாவின் பிளவு ஆகியவை இவற்றுக்கான எடுத்துக்காட்டுகள் ஆகும்.
அடிப்படைத் தனிமனித உரிமைகளைப் பேணுவதான உறுதி தராமை
புலிகள் ஒரு தனிமனிதருக்கான உரிமைகள் இவை, இவை என்றும் பேணப்படும் என்று எந்தவித உறுதியையும் இதுவரை உத்யோகபூர்வமாக வெளியிடவில்லை. கனடாவின் உரிமைகள் சுதந்திரங்களுக்கான கனடிய சாசனம் போன்றோ அல்லது அமெரிக்காவின் Bill of Rights போன்றோ தனிமனித உரிமைகளைப் பேணுவதற்கான எந்த உத்தரவாதத்தையும் புலிகள் இதுவரை வெளியிடவில்லை. ஓர் அரசுக்குத் தேவையான அடிப்படையான அம்சங்களில் இதுவும் ஒன்று. பல தரப்பட்ட சட்டங்களை இயற்றி மக்களின் பலதரப்பட்ட செயற்பாடுகளை கட்டுப்படுத்த முனையும் புலிகள் அமைப்பு, இத்தகைய முக்கியமான ஒரு அடிப்படை அம்சத்தை இன்னும் பிற்போட்டிருப்பது ஒரு முக்கிய குறைபாடே.
பேச்சு, ஊடக, வெளிப்பாட்டு சுதந்திரத்துக்கு உறுதி தராமை
புலிகளின் கட்டுப்பாட்டுக்குள் அல்லது அதிகார வீச்சுக்குள் இருக்கும் நிலப்பரப்புகளில் புலிகளை விமர்சிக்கும் பத்திரிகைகளுக்கு தடை விதிக்கப்பட்டது. தினமுரசு பத்திரிகை மீதான தடை இதற்கு ஓர் எடுத்துக்காட்டு. துக்ளக் சஞ்சிகையை தீயிட்டமை இதற்கு இன்னுமொரு எடுத்துக்காட்டு.  பல தென் இந்திய தமிழ்த் திரைப்படங்களுக்கும் தடை விதிக்கப்பட்டது.
தம்மக்கள் மீதே உளவழிப் போர் உத்திகளை பயன்படுத்தல்
தம்மக்கள் மீதே உளவழிப்போர் உத்திகளையும், பரப்புரையையும் புலிகள் பரவலாக பயன்படுத்துகின்றார்கள். தமிழீழ மக்களின் கணிசமானவர்களை "துரோகிகள்" என்று முத்திரை பதித்து மிரட்டி ஒதுக்குவது இதற்கு ஒர் எடுத்துக்காட்டு ஆகும்.
வன்முறையாக சட்டத்தை மீறுதல்
பல எதிர்ப்புப் போராட்ட முறைகளை தகுந்த கருத்தில் கொள்ளாமல் வன்முறையாக சட்டத்தை புலிகள் மீறினார்கள். புலிகள் தொடக்க காலத்தில் செய்ததாக குற்றம் சாட்டப்படும் யாழ் மேயர் அல்பிரட் துரையப்பாவின் கொலை இதற்கு நல்ல எடுத்துக்காட்டு. தற்காலத்தில் சட்டத்தை பேணும் ஓர் அதிகார அரசாக புலிகள் தம்மை முன்னிறுத்த முனைவதில் இருக்கும் ஒரு முக்கிய முரண் இதுவாகும்.
இறுக்கமான மூடிய கட்டமைப்பு
புலிகளின் ஓர் இறுக்கமான மூடிய கட்டமைப்பை பேணி வருகின்றார்கள். மூடிய சமுதாயங்கள் வன்முறையற்ற தலைமை அல்லது அரசியல் மாற்றத்தை செய்யமுடியாதவையாகும். தொலைநோக்கில் விரும்பத்தக்க திறந்த சமுதாயத்தை எப்படி இறுக்கமான மூடிய கட்டமைப்பை கொண்ட புலிகளால் நடைமுறைப்படுத்த முடியும் என்பது கேள்விக்குரியதே.
சிறுவர்களைப் போரில் ஈடுபடுத்தல்
சிறுவர்களை புலிகள் போரில் ஈடுபடுத்துவதாக புலிகள் மீது தொடர்ந்து குற்றச்சாட்டு முன்வைக்கப்பட்டது. விடுதலைப் புலிகளின் பிறப்பு இறப்பு தரவுகளே இதற்கு தகுந்த சான்றாக அமைந்தன. எனினும் ஜனவரி 01, 2008 முதல் தமிழீழ விடுதலைப் புலிகள் அமைப்பில் 18 வயதுக்கு கீழான எந்தவொரு உறுப்பினரும் ஈடுபடுத்தப்படமாட்டார்கள் என UNICEF அமைப்புக்கு புலிகளின் அரசியல் தலைவர் நடேசன் உறுதியளித்தார்.
வெளி இணைப்புகள்
பகுப்பு:தமிழீழ விடுதலைப் புலிகள் பகுப்பு:விடுதலை புலிகள் மீது விமர்சனங்கள்
கடவூர் சட்டமன்றத் தொகுதி
கடவூர் சட்டமன்றத் தொகுதி (Kadavur Assembly constituency) என்பது இந்தியாவின் தமிழ்நாடு மாநிலத்தில் உள்ள கரூர் மாவட்டத்தில் செயற்பாட்டிலிருந்தது முன்னாள் சட்டமன்றத் தொகுதியாகும். தொகுதி மறுசீரமைப்பின் போது இந்த தொகுதி நீக்கப்பட்டது. இது 1967 முதல் 1971 வரை செயற்பாட்டிலிருந்தது.
மேற்கோள்கள்
பகுப்பு:தமிழ்நாடு நீக்கப்பட்ட சட்டமன்றத் தொகுதிகள் பகுப்பு:கரூர் மாவட்டம்
மாதுளஞ்சாறு
thumb|பிழிந்த மாதுளை சாறு thumb|மாதுளையிலிருந்து பழச்சாறு தாயரித்தல், இசுதான்புல், துருக்கி மாதுளை சாறு (Pomegranate juice) மாதுளம் பழத்திலிருந்து தயாரிக்கப்படுகிறது. இது சமையலில் சாறாகவும், செறிவேற்றப்பட்ட சாறாகவும் பயன்படுத்தப்படுகிறது.
மாதுளை வெல்லப்பாகு
thumb|529x529px|ஈரானில் இருந்து மாதுளை வெல்லப்பாகுகள் மாதுளை வெல்லப்பாகு என்பது மாதுளை சாற்றிலிருந்து தயாரிக்கப்படும் பழபாகு ஆகும். இது கரும்பிலிருந்து பெறப்பட்ட வெல்லப்பாகு அல்ல. இது, பழச்சாற்றில் நீர்குறைப்பு செய்து திடமாக்கி ஆவியாதல் மூலம் பெறப்படும் பாகுபோன்ற திரவமாகும். இது ஈரானிய உணவான ஃபெசென்ஜன், துருக்கிய உணவான டொல்மா மற்றும் பல்வேறு பழக்கலவையான கோபன் பழக்கலவையில் பயன்படுகிறது. இது رب انار என்று (ராப் ஏனர்) பாரசீகத்திலும், دبس رمّان (டிபிஸ் ரும்மன்) என்று அரபிலும், நர் எகிசிசி என்று துருக்கிலும், நர்செரப் என்று அசர்பாய்ஜானியிலும் அழைக்கப்படுகிறது.
மேலும் படிக்க
பகுப்பு:துருக்கிய உணவுகள் பகுப்பு:பழங்கள்
பழைய பூங்கா, யாழ்ப்பாணம்
பழைய பூங்கா, இலங்கையின் வடமாகாணத் தலைநகரமான யாழ்ப்பாணத்தில் உள்ள ஒரு பூங்கா ஆகும். 27 ஏக்கர் பரப்பளவு கொண்ட இந்தப் பூங்கா முதலில், வட மாகாணத்தின் பிரித்தானிய அரசாங்க அதிபரின் வாழிடமாக 19 ஆம் நூற்றாண்டில் கட்டப்பட்டது.
வரலாறு
19 ஆம் நூற்றாண்டில் யாழ்ப்பாணத்தில் நீண்டகாலம் பிரித்தானிய அரசாங்கத்தின் அரசாங்க அதிபராகப் பதவி வகித்த பேர்சிவல் அக்லன்ட் டைக் இந்தப் பூங்கா அமைந்திருக்கும் 27 ஏக்கர் நிலத்தை அரசாங்க அதிபரின் இருப்பிடமாகப் பயன்படுத்தும் எண்ணத்தில் தன் சொந்தப் பணத்தைச் செலவு செய்து வாங்கினார். டைக் யாழ்ப்பாணத்தில் அரசாங்கத்தின் "கலெக்டராக" நான்கு ஆண்டுகளும் (1829-33), பின்னர் அரசாங்க அதிபராக 32 ஆண்டுகளும் (1833-43; 1843-60; 1861-67) பணியாற்றியவர்.). வடக்கு மக்கள் இவரை "வடக்கின் ராஜா" என்றே அழைத்தனர். இந்த நிலத்தை வாங்கிய அவர் அதன் ஒரு பகுதியில் தனக்கான ஒரு மாளிகையையும், மிகுதிப் பகுதியில் ஒரு பெரிய பூங்காவையும் உருவாக்கினார். இதுவே இன்று பழைய பூங்கா என அழைக்கப்படுகிறது. 1867ல் இறக்கும் வரை அரசாங்க அதிபராக யாழ்ப்பாணத்திலேயே இருந்த டைக் இறக்குமுன்னர், இந்த மாளிகையையும் பூங்காவையும் தனக்குப் பின் வருபவர்கள் வாடகை இல்லாமல் இலவசமாகவே பயன்படுத்திக்கொள்ளக் கூடியதாக விக்டோரியா அரசியூடாக அன்பளிப்பாக வழங்கினார்.
உசாத்துணைகள்
பகுப்பு:யாழ்ப்பாணத்தில் உள்ள பூங்காக்கள் பகுப்பு:இலங்கையின் தொல்லியற்களங்கள்
தமிழன் எப்படிக் கெட்டான்? (நூல்)
தமிழன் எப்படிக் கெட்டான்? என்பது தேவநேயப் பாவாணரால் எழுதப்பட்ட ஒரு குறுநூல் ஆகும். தமிழன் ஈராயிரம் ஆண்டுகளுக்கு முன்னரே உலகத்தில் பல துறைகளில் தலைசிறந்தவனாக இருந்தான் என்றும் பிற்காலத்தில் தன் பகுத்தறிவைப் பயன்படுத்தாமல் கல்வி, செல்வம் ஆகிய இரண்டையும் வைத்துக் கெட்டான் என்றும் பாவாணர் கூறுகிறார். இந்நூல் 1941 ஆம் ஆண்டில் எழுதி வெளியிடப்பட்டது. இதனைத் தமிழ்மண் பதிப்பகம் மீள் பதிப்பு செய்துள்ளது.
தமிழர்கள் கெட்டதற்கான கரணியங்களையும் வழிகளையும் நிரல் படுத்தித் தேவநேயப் பாவாணர் இந்நூலில் எழுதியுள்ளார். அவை பின்வருமாறு:
மதப் பைத்தியம்
மனிதனுக்குத்தான் மதம். மதத்திற்கு மனிதன் அல்லன். அளவுக்கு மிஞ்சினால் அமிழ்தமும் நஞ்சு ஆகும். எனவே மதத்தின் மீது ஏற்பட்ட மிகைப் பற்றினால் தமிழர்களிடையே குருட்டு நம்பிக்கைகளும் குலப் பிரிவினைகளும் உண்டாயின.
கொடைமடம்
ஆற்றிலே போட்டாலும் அளந்து போடு என்னும் அறிவுரைக்கு மாறாக தமிழ் அரசர்கள் தம் தாராளக் குணத்தினால் பார்ப்பனர்களுக்கு ஆயிரக்கணக்கான பொற்காசுகளையும் நூற்றுக்கணக்கான ஊர்களையும் பரிசில்களாக வழங்கினர். அவை ஆரியப் பார்ப்பனர்களை உயர்த்தவும் தமிழ் மொழியைத் தாழ்த்தவும் பயன்பட்டன.
இனநலம் பொறாமை அல்லது தன்னினப் பகைமை
தமிழ் மன்னர்களான சேர சோழ பாண்டியர் மூவரும் ஒற்றுமையாக இருந்த வரையில் தமிழ் மக்கள் சிறப்பாக இருந்தனர். பொறாமையின் காரணமாக உட்பகை உண்டாகி அவர்களுக்குள் போரிட்டு வலிமையை இழந்தனர்.
துறவியைப் பின்பற்றல்
துறவறத்தைக் காட்டிலும் இல்லறம் சிறந்தது. ஊன் உணவால் வீரத் தன்மையும் மரக்கறி உணவால் சாந்தத் தன்மையும் ஏற்படும். எனவே துறவறத்தைக் காட்டிலும் இல்லறமே சிறந்தது எனக் கூறலாம். இல்லறத்தார்க்கு இவ்வுலக வாழ்க்கை மீது வெறுப்பை ஏற்படுத்தியதால் இசை, நாடகம், ஓவியம் போன்றவை சிற்றின்பத்திற்குரியவை என்று அழியவிட்டார்கள் தமிழர்கள்.
ஆரியம்
தமிழன் கெட்ட வழிகளில் மிகக் கொடியது ஆரியமே. பிறப்பின் அடிப்படையில் உயர்வு தாழ்வு கற்பித்து தமிழர்களிடையே குலப்பிரிவினைகளை ஏற்படுத்தியவர்கள் ஆரியர்கள். எனவே தமிழர்கள் குலப் பிரிவினைகளால் வலிமை இழந்தனர். வீரமும் இழந்தனர். இறை வழிபாட்டையும் பிற சடங்குகளையும் வடமொழியில் செய்வித்ததால் தமிழ் மொழி செல்வாக்கு இழந்தது. தாய்மொழி உணர்ச்சி தமிழர்களிடையே இல்லாமல் போனது.
அரசியல் கட்சிகள்
நீதிக் கட்சியினால் தமிழர்களுக்கு அரசு அலுவல்கள் கிடைத்தன. ஆனால் எளிய மக்களுக்கும் தமிழ் மொழிக்கும் நீதிக் கட்சி பெரிதாகச் செய்யவில்லை. காங்கிரசு ஆட்சியில் தமிழர்களுக்கு ஐந்து தீமைகள் ஏற்பட்டன. அவை இந்தித் திணிப்பு, வகுப்புரிமை இன்மை, பார்ப்பன மேலாண்மை, பள்ளிகளை மூடுதல், பகுத்தறிவாளாமை என்பன. ஆகையால் தமிழ் விடுதலையும் தமிழ் வளர்ச்சியும் குறிக்கோளாகக் கொண்டதொரு புதுக்கட்சியை ஏற்படுத்த வேண்டும்.
சான்று
தமிழன் எப்படிக் கெட்டான் ? (ஆசிரியர்: தேவநேயப் பாவாணர், நூல் வெளியீடு: தமிழ்மண் பதிப்பகம், தியாகராயர் நகர் சென்னை-17)
கட்டுப்படுத்தப்பட்ட சொற்கோவை
கட்டுப்படுத்தப்பட்ட சொற்கோவை (controlled vocabulary) என்பது தகவல்களை இலகுவாகக் கண்டுபிடிக்கக் கூடிய வகையில் ஒழுங்கமைக்கப் பயன்படும் ஒரு வழிமுறை ஆகும். பொதுவாக இது வரையறை செய்யப்பட்ட சொற்களை அல்லது சொற்றொடர்களைக் கொண்டிருக்கும். இவற்றைப் பயன்படுத்தி தகவல்களை விபரிக்க, வகைப்படுத்த, தேட, மீட்டெடுக்க முடியும். துறைத் தலைப்புகள் பட்டியல் (subject headings list), நிகண்டு அல்லது ஒத்தசொல் பட்டியல் (thesauri), வகைப்பாட்டியல் (taxonomy), அதிகாரப் பதிவுகள் (authority records), மெய்ப்பொருளியங்கள் (ontologies) ஆகியன கட்டுப்படுத்தப்பட்ட சொற்கோவை வகைகள் அல்லது கட்டுப்படுத்தப்பட்ட சொற்கோவையை நிறைவேற்றப் பயன்படும் வழிமுறைகள் ஆகும்.
மேற்கோள்கள்
பகுப்பு:தகவல் அறிவியல் பகுப்பு:பொருளுணர் வலை
1563
ஆண்டு 1563 (MDLXIII) பழைய யூலியன் நாட்காட்டியில் வெள்ளிக்கிழமையில் துவங்கிய ஒரு சாதாரண ஆண்டு ஆகும்.
மலையாண்டஅள்ளி ஊராட்சி
மலையாண்டஅள்ளி ஊராட்சி (Malaiyandahalli Gram Panchayat), தமிழ்நாட்டின் கிருஷ்ணகிரி மாவட்டத்தில் உள்ள காவேரிப்பட்டினம் வட்டாரத்தில் அமைந்துள்ளது. இந்த ஊராட்சி, கிருஷ்ணகிரி சட்டமன்றத் தொகுதிக்கும் கிருஷ்ணகிரி மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 2563 ஆகும். இவர்களில் பெண்கள் 1279 பேரும் ஆண்கள் 1284 பேரும் உள்ளனர்.
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :
சான்றுகள்
பகுப்பு:காவேரிப்பட்டணம் ஊராட்சி ஒன்றிய ஊராட்சிகள்‎ பகுப்பு:த. இ. க. ஊராட்சித் திட்டம்
வர்த்தகரெட்டிபட்டி ஊராட்சி
வர்த்தகரெட்டிபட்டி ஊராட்சி (Varthagareddipatti Gram Panchayat), தமிழ்நாட்டின் தூத்துக்குடி மாவட்டத்தில் உள்ள தூத்துக்குடி வட்டத்தில் அமைந்துள்ளது. இந்த ஊராட்சி, ஒட்டப்பிடாரம் சட்டமன்றத் தொகுதிக்கும் தூத்துக்குடி மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 2688 பேர் ஆவர். இவர்களில் பெண்கள் 1366 பேரும் ஆண்கள் 1322 பேரும் உள்ளடங்குவர்.
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
சான்றுகள்
பகுப்பு:தூத்துக்குடி மாவட்ட ஊராட்சிகள் பகுப்பு:த. இ. க. ஊராட்சித் திட்டம்
தூதரகங்களின் பட்டியல், பகுரைன்
இது '''பஹ்ரேய்ன் நாட்டுத் தூதரகங்களின் பட்டியல்.
ஜார்ஜோ பரிசி
ஜார்ஜோ பரிசி (Giorgio Parisi, பிறப்பு: 4 ஆகத்து 1948) ஓர் இத்தாலியக் கோட்பாட்டு இயற்பியலாளர் ஆவார் இவரது ஆராய்ச்சி குவாண்டம் புலக்கோட்பாடு, புள்ளியியல் எந்திரவியல் மற்றும் கூட்டு அமைப்புகளில் கவனம் செலுத்தியுள்ளது. அணுவிலிருந்து கிரக அளவுகள் வரை அவற்றின் அமைப்புகளின் மாறுபாடு மற்றும் ஏற்ற இறக்கங்களின் இடைவெளியைக் கண்டறிந்ததற்காக 2021 ஆம் ஆண்டிற்கான இயற்பியலுக்கான நோபல் பரிசினை கிளாவுசு ஆசெல்மான், சியூக்குரோ மனாபே ஆகியோருடன் இணைந்து பெற்றார்.
தொழில் வாழ்க்கை
ஜார்ஜோ பரிசி 1970 இல் ரோம் லா சபியன்சா பல்கலைக்கழகத்தில் நிக்கோலா கேபிபோவின் மேற்பார்வையின் கீழ் பட்டம் பெற்றார். இவர் தேசிய பிராசுகாடி ஆய்வகத்தில் 1971 ஆம் ஆண்டு முதல் 1981 வரை ஆராய்ச்சியாளராக இருந்தார், உயர்நிலை அறிவியல் கல்வி நிறுவனம் (1976-1977), கொலம்பியா பல்கலைக்கழகம் (1973-1974) , மற்றும் எக்கோல் நார்மால் சூப்பிரியர் (1977-1987) ஆகியவற்றில் வருகைதரு விஞ்ஞானியாகவும் இருந்தார். 1981 முதல் 1992 வரை அவர் கோட்பாட்டுவாத இயற்பியல் துறையில் ஒரு முழு நேர பேராசிரியராக ரோம் தோர் வெர்கதா பல்கலைக்கழகத்தில் பணியாற்றினார். இவர் தற்போது குவாண்டம் புலக்கோட்பாடு பேராசிரியராக ரோம் செர்பியான்சா பல்கலைக்கழகத்தில் பணியாற்றி வருகிறார். 2018 இல், இவர் அகாடெமியா டீ லின்சியின் தலைவராகத் தேர்ந்தெடுக்கப்பட்டார்.
கௌரவங்களும் விருதுகளும்
ஜார்ஜோ பரிசி அகாடெமியா டீ லின்சியின் உறுப்பினரும், அமெரிக்க தத்துவ சமூகம், மற்றும் அமெரிக்காவின் தேசிய அறிவியல் அகாதமி , பிரெஞ்சு அறிவியல் அகாதமி ஆகியவற்றின் அயல் நாட்டு உறுப்பினரும் ஆவார்,
வெளி இணைப்புகள்
பகுப்பு:1948 பிறப்புகள் பகுப்பு:இத்தாலிய இயற்பியலாளர்கள் பகுப்பு:நோபல் பரிசு பெற்ற இத்தாலியர்கள் பகுப்பு:வாழும் நபர்கள் பகுப்பு:கணித இயற்பியலாளர்கள் பகுப்பு:நோபல் இயற்பியற் பரிசு பெற்றவர்கள் பகுப்பு:கோட்பாட்டு இயற்பியலாளர்கள்
கூகுள் ஆட்சென்ஸ்
கூகுள் ஆட்சென்ஸ் (Google Adsense) என்பது கூகுள் நிறுவனத்தால் நடத்தப்படும் ஒரு இணைய விளம்பர வருவாய் ஈட்டு அமைப்பாகும். இதன் மூலம் இணையங்கள் தங்கள் இணைய பக்கங்களில் கூகுள் விளம்பரங்களைக் காட்டி வருமானம் ஈட்ட முடியும். விளம்பரங்களை நிர்வகிப்பது, வரிசைபடுதுவது, பராமரிப்பது எல்லாம் கூகுள்.
பகுப்பு:இணையமுறை சந்தைப்படுத்தல்
காகர் நதி
காகர் நதி (Ghaggar river, தேவநாகரி: घग्गर हकरा, குர்முகி: ਘੱਗਰ ਹਕਰਾ, ஷாமுகி: گهگـر هکره) இந்தியத் துணைக்கண்டத்தில் ஓடும் ஒரு பருவகால ஆறாகும். இது பருவப் பெயர்ச்சிக் காற்றின் போது இமயமலையில் தோன்றி, பஞ்சாப் அரியானா மாநிலங்களுக்குள் ஊடாக  யமுனை  மற்றும் சத்லஜ் ஆறு ஆறுகளுகிடையான சமவெளியில் பாய்கிறது, அரியானா  பய்கன்னர்  என்னும் இடத்தில், ராஜஸ்தான் பாலைவனத்தில் நுழைகிறது. இதற்கு சரசுவதி, சரஸ்வதி அல்லது சூர்ஸ்வதி என்ற கிளை நதியும் உண்டு.
சப்த நதிகள் (सप्त सिंधु-சப்த சிந்து -ஏழு நதிகள்/ஆறுகள்) இருக்கு வேதம் (ऋग्वेद - ரிக்வேத) இந்து சமயத்தின் அடிப்படையாகக் கொள்ளப்படும் நான்கு வேதங்களுள் ஒன்றான இருக்கு வேதத்தில் இந்தியத் துணைக்கண்டத்தில் ஓடும் நதிகளில் ஏழு நதிகளை புனிதமாக குறிப்பிடப்பட்டுள்ள சப்த நதிகள் ஒன்றான சரசுவதி ஆறு இதுவாகத்தான் இருக்கவேண்டும் என்பது தொல்பொருளியல் அகழ்வாய்வார்களின் கருத்து.
பகுப்பு:இந்து தொன்மவியல் ஆறுகள் பகுப்பு:பஞ்சாப் (இந்தியா) ஆறுகள் பகுப்பு:சிந்துவெளி நாகரிகம்
சென்னைத் துறைமுகம் – மதுரவாயல் விரைவுச்சாலை
சென்னைத் துறைமுகம் – மதுரவாயல் விரைவுச்சாலை சென்னையில் 19 கிலோமீட்டர் (12 மைல்)  தொலைவிற்கு  உயரத்தில் கட்டமைக்கப்பட்டு வரும் ஒரு விரைவுவழிச் சாலையாகும். இது சென்னைத் துறைமுகத்தின் 10ம் எண் வாயிலில் துவங்கி கோயம்பேடு வரை கூவம் ஆற்றின் கரையோரமாகவும் பின்னர் தேசிய நெடுஞ்சாலை 4இன் நடுமத்தியிலும் மதுரவாயல் வரை உயர்ந்த தூண்களின் மேல் கட்டமைக்கப்பட்டு வருவதாகும்.
துவக்கம்
இச்சாலைத் திட்டம் 1815 கோடி மதிப்பீட்டில் 2009 ஆண்டு துவக்கப்பட்டது. அப்போதைய இந்தியப் பிரதமர் மன்மோகன் சிங், தமிழக முதல்வர் மு. கருணாநிதி ஆகியோரால் அடிக்கல் நாட்டப்பட்டு திட்டப்பணிகள் துவக்கப்பட்டது. இத்திட்டத்தால் சென்னையில் போக்குவரத்து குறையும், துறைமுகத்தில் இருந்து மதுரவாயல் செல்ல தற்போதைய நிலையில் ஒன்று முதல் இரண்டு மணி நேரம் ஆகிறது. இத்திட்டம் செயல்படுத்தப்பட்டால் 15 முதல் 20 நிமிடங்களில் இந்த இடத்தைக் கடக்க போதுமானதாகும். கனரக வாகனங்கள் இந்த உயர்மட்ட சாலையில் செல்வதால் போக்குவரத்து குறையும் என்பது குறிப்பிடத்தக்கது. இச்சாலை கட்டுமானப்பணிகள் 15 விழுக்காடு முடிந்திருந்த நிலையில் 2011 ஆண்டு புதியதாக பொறுப்பேற்ற அ.தி.மு.க அரசு இச்சாலை திட்டத்துக்கு முட்டுக்கட்டை போட்டதால் பணிகள் நின்றன.
மறுபரிசீலனை
2016 ஆம் ஆண்டு திசம்பரில் ஜெயலலிதாவின் மறைவையடுத்து புதிய முதல்வராக பொறுப்பேற்ற ஓ. பன்னீர்செல்வம் தலைமையிலான புதிய அரசு திட்டத்தை சில மாற்றங்களுடன் செயல்படுத்த குழு அமைத்து பரிசீலிப்பதாக அறிவித்தது.
மேற்கோள்கள்
பகுப்பு:சென்னை சாலைகள் பகுப்பு:தமிழ்நாடு தொடர்புடைய திட்டங்கள்‎ பகுப்பு:இந்திய அளவிலான திட்டங்கள்
கணேஷ் வி தெவி
கணேஷ் நாராயண் தாஸ் (Ganesh Narayan Das, 1 ஆகஸ்ட் 1950), என்பவர் பரோடாவில் உள்ள சயாஜிராவோ பல்கலைக் கழகத்தின்  முன்னாள் பேராசிரியர் ஆவார். புகழ்பெற்ற இலக்கிய விமர்சகர் மற்றும் ஆர்வலராகவும்  திகழ்பவர். வதோதாராவில் உள்ள ‘பாஷா ஆராய்ச்சி  மற்றும்  வெளியீட்டு மையத்தின்’ நிறுவனராகவும் இயக்குனராகவும் உள்ளார்.
கல்வி
இவர் கோலாப்பூரில் உள்ள சிவாஜி பல்கலைக்கழகம், இங்கிலாந்திலுள்ள லீட்ஸ் பல்கலைக்கழகத்தில்  கல்வி பயின்றார். பல கல்விப் பணிகளில், அவர் லீட்ஸ் பல்கலைக்கழகத்திலும், யேல் பல்கலைக்கழகத்திலும்,  ஜவகர்லால் நேரு அறக்கட்டளை (1994-96) மூலம் நிதி பெற்று ஆய்ந்தவர்.
ஆசிரியப்பணி
2002 ஆம் ஆண்டு முதல், குஜராத் மாவட்ட காந்திநகரில் உள்ள திருபாய் அம்பானியின் தகவல்தொடர்பு தொழில்நுட்பத்துறையில் பேராசிரியராகப் பணியாற்றினார். அங்கிருந்து விலகி, பரோடா மஹாராஜா சயாஜிராவோ பல்கலைக் கழகத்தில் தனது வாழ்க்கையைத் தொடங்கினார். பரோடாவிலிருந்து உலகின் மொழி வேறுபாட்டின் வரைபடத்தைத் தொடர, கருநாடக மாநிலத்தின் தார்வார்ட்க்குச் சென்றார்.
வெளியிணைப்புகள்
பகுப்பு:1950 பிறப்புகள் பகுப்பு:வாழும் நபர்கள் பகுப்பு:இந்திய ஆங்கில எழுத்தாளர்கள் பகுப்பு:இலக்கியம் மற்றும் கல்வியில் பத்மசிறீ விருது பெற்றவர்கள் பகுப்பு:சாகித்திய அகாதமி விருது பெற்றோர்
காஞ்சிபுரம் மணிகண்டீசுவரர் கோயில்
காஞ்சிபுரம் மணிகண்டீசுவரர் கோயில் (மணிகண்டீசம்) என்று அறியப்படும் இது,  காஞ்சிபுரத்திலுள்ள சிவன் கோயில்களில்  ஒன்றாகும். மேலும் பிரம்மன், திருமால் உள்ளிட்ட அனைத்து தேவர்களும் இவ்விறைவனை வழிபட்ட இக்கோயில் பற்றிய குறிப்புகள் காஞ்சிப் புராணத்தில் தனிப்படலமாகச் சொல்லப்பட்டு காணப்படுகிறது.
தல வரலாறு
திருப்பாற்கடலை கடைந்தபோது தோன்றிய நஞ்சுவால் துயருற்று, தங்களைக் காத்துக்கொள்ளும் பொருட்டு அந்நஞ்சை இறைவனுக்கு கொடுத்துண்ணுமாறு செய்த பாவம் நீங்கும்படி பிரமன், திருமால் முதலியோர் காஞ்சிக்கு வந்து தங்களை காத்த  இறைவனின் மணிகண்டத்திற்கு (கண்டம்-கழுத்து) போற்றி செய்யும் வகையில் "மணிகண்டம்" எனும் பெயரிலேயே சிவலிங்கம் பிரதிஷ்டை செய்து வழிபட்டு தங்களின் பாவத்தை போக்கிக் கொண்டனரென்பது தல வரலாறாகும். எனவே இக்கோயில், மணிகண்டீசம் என்றும், சுவாமி மணிகண்டீசுவரர் என்றும் திருநாமம் பெற்று விளங்குகிறது.
= தல விளக்கம் = மணிகண்டேசம் கூறும் தல விளக்கம் யாதெனில்,   தேவரும், அசுரரும் பிரமனொடும் சூழ்ந்து திருமாலை வணங்கி இறப்பினை வெல்லும் வழியை அருளவேண்டினர். திருப்பாற் கடலினின்றும் அமுதம் பெற்றுண்டலே உபாயமென மதித்து மந்தரத்தை மத்தாகவும், வாசுகியைக் கயிறாகவும் கொண்டு சுராசுரர் கடைந்தபொழுது அங்கு வந்த வாலி, இயலாத அவரை விலக்கி மலை கடலில் அழுந்தாதபடி திருமால் ஆமையாய்த் தாங்கக் கடைந்தனன். வாசுகி வலிபொறாது வாய்நுரையைக் கக்கிப் பெருமூச்செறிந்தனன். அக்கலப்பினால் ஆலாலம் என்னும் கொடியவிட மெழுந்து உலகைக் கனற்றுவதாயிற்று.
வாலி ஓட்டெடுப்பப் பொன்னிறம் போய்ப் புகைநிறமுற்ற பிரமனும், வெண்ணிற மிழந்து கரிய நிறமுற்ற மேலும் நிறமாறிய பிறர் பிறரும் கயிலையைச் சரணடைந்தனர். ‘அஞ்சலீர்’ என்றருள் செய்த சிவபிரானார் திருவுளக் குறிப்பின்படிவிடம் யாண்டும் பரவிச் செறிந்து நின்றநிலை நீங்கி நீட்டிய மலர்க் கரத்தில் மலரில் வண்டுபோலத் தங்கித் திருக் கண்ணோக்குற்றுச் சிற்றுருவாய் மெய்யன்பர் திருமனம் இறைவன் ? திருவடிக்கீழ் ஒடுங்குமாறுபோல அடங்கியது. திருவடித் தொண்டராகிய தமிழ் முனிவர் திருக்கரத்தில் உழுந்தளவாகக் கடல்நீர் சுருங்குமேல் இந்நிகழ்ச்சி புகழ்ந்துரைக்கும் பொருளதோ? இறைவன் சங்கற்பப்படி அம்மையார் திருக்கண்களால் ஆலமுண்டு அமுதம்பொழிந்த அந்தவிடத்தைப் பிறரால் நிறுத்தலாகாத கண்டத்தில் நிறுத்தித் திருநீலகண்டர் ஆயினர். அருளைப்பெற்று மீண்டு எழுந்த விடத்தை இறைவனுக்காக்கிய பிழைதீரக் காஞ்சியில் சிவலிங்கம் தாபித்துத் திருமால் முதலானோர் தொழுது நீலமணியை ஒக்கும் கண்டம் உபகரித்த செய்ந் நன்றியை நினைந்து மணிகண்டேசர் என வழங்கினர். பின்பு கடலைக் கடைந்து அருளாற்பெற்ற அமுதத்தை அசுரரை வஞ்சித்துத் தேவர் உண்டு நோய் நீங்கி இறவாமையை எய்தினர். அமுதம் விடமும் போல அனைத்திலும் விரவி நிற்கும் இன்பம் தலைதூக்கித் துன்பம் தொலைய மணிகண்டேசர் வழிபடற் பாலர் ஆவர். இத்தலம் திருக்கச்சிநம்பி தெருவில் மணிகண்டேசர் ஆலயம் எனச் சிறப்புற்று விளங்கும்.
கோயிலின் உள்ளே மேற்புறத்தில், வாசுகி தன்னால் விடமெழுந்த குற்றம் தீரச் சிவலிங்கம் நிறுவி அனந்த தீர்த்தம் தொட்டுப் பண(பணம்- படம்)த்தில் உள்ள இரத்தின மணிகளால் பூசித்து உமையம்மை மணாளனார் திருமேனியில் அணிகலனாகும் பேறு பெற்றனன். மணிகண்டேசரை வணங்கி முத்தியை அடைந்தவர் அளப்பிலர்.
அமைவிடம்
தமிழ்நாட்டிலுள்ள காஞ்சிபுரம் மாவட்டத்தின் தலைநகரான காஞ்சிபுரத்தில் விஷ்ணுகாஞ்சி என்றழைக்கப்படும், சிறிய காஞ்சிபுரத்தின் கிழக்கு பிராந்திய, வரதராசபெருமாள் கோயிலின் மேற்கே  இக்கோயில் அமைந்துள்ளது. மேலும் தமிழ்நாட்டின் தலைநகர் சென்னையிலிருந்து 75 கிலோமீட்டர் தொலைவிலுள்ள, காஞ்சிபுரம் பேருந்துநிலையத்திலிருந்து செங்கல்பட்டு செல்லும் பிரதான சாலையில் சுமார் 4-வது கிலோமீட்டர்  தொலைவில் திருக்கச்சி நம்பி தெருவில் இத்தலமுள்ளது.
புற இணைப்புகள்
பகுப்பு:காஞ்சிபுரம் மாவட்டத்திலுள்ள சிவன் கோயில்கள்
கரீபியன் ஆங்கிலம்
கரீபியன் ஆங்கிலம் (Caribbean English) என்பது கரீபியன் மற்றும் லைபீரியா நாடுகளில் அதிகமாக பேசக்கூடிய வட்டார மொழியாகும். கரீபியன் கடற்கரை ஓரம் உள்ள மத்திய அமெரிக்கா, கயானா மற்றும் சுரிணாமின் தெற்கு அமெரிக்கக் கடற்கரைப் பகுதிகளிலும் இம்மொழி பேசப்படுகிறது. கரீபியன் ஆங்கிலமானது ஆங்கிலத்தை அடிப்படையாக கொண்ட கிரயோலரகள் வகையான அந்த பகுதியில் பேசும் மொழியை ஒத்ததாகும். ஆனால் அவர்களின் மொழி ஒரே மாதிரியாக இருப்பதில்லை.
இந்த கரீபியன் நாடுகளில் பேசப்படும் ஆங்கிலத்தில் மிகப்பெரிய அளவிலான மாறுபட்ட பேச்சு வழக்கில் குறிப்பிடத்தக்க மாறுபட்ட போக்கு காணப்பட்டாலும் இது முதன்மையாக பிரிட்டன் ஆங்கிலம் மற்றும் மேற்கு ஆப்ரிக்க மொழிகளை அடிப்படை ஆதாரமாக கொண்டது என்பதை கற்றறிந்த அறிஞர்கள் ஒத்துக்கொள்கிறாரார்கள்.
டிரினிடாட் மற்றும் டொபாகோ மற்றும் கயானா ஆகிய இந்திய மக்கள் தொகை கொண்ட நாடுகளில் கரீபியன் ஆங்கிலம், பிரித்தானிய ஆங்கிலம் மற்றும் மேற்கு ஆப்பிரிக்க மொழிகளில் கூடுதலாக ஹிந்துஸ்தானி மற்றும் பிற தென்னாசிய மொழிகளால் தாக்கம் பெற்றவையாக இருக்கின்றன.
வெளி இணைப்புகள்
பகுப்பு:Pages with incorrectly substituted templates பகுப்பு:துப்புரவு முடிந்த நாகப்பட்டினம் மாவட்ட ஆசிரியர்கள் தொடங்கிய கட்டுரைகள் பகுப்பு:மொழி
என்ஜெ9842
என்ஜெ9842 அல்லது NJ9842 என்பது இந்தியாவின் லடாக் ஒன்றியப் பகுதியில் வடகிழக்கே அமைந்த சியாச்சின் பனிமலை உரிமை குறித்து இந்தியா - பாகிஸ்தான் நாடுகளுக்கிடையே உண்டான சியாச்சின் பிணக்கால் நடந்த போருக்குப் பின் வரையறுக்கப்பட்ட போர் நிறுத்தக் கோடாகும்.
இந்தியப் பிரதமர் இந்திரா காந்தியும், பாகிஸ்தான் பிரதமர் சுல்பிக்கார் அலி பூட்டோவும், 28 சூலை 1972 இல் சிம்லாவில் செய்து கொண்ட சிம்லா ஒப்பந்தப்படி சியாச்சின் பனிமலையில் வரையறை செய்த என்.ஜெ.9842 எனும் போர் நிறுத்தக் கோட்டை இருநாடுகளும் ஏற்றுக்கொண்டன.
வெளி இணைப்புகள்
பகுப்பு:லடாக்
ஸ்ரீராமசமுத்திரம் ஊராட்சி
ஸ்ரீராமசமுத்திரம் ஊராட்சி (Sriramasamudram Gram Panchayat), தமிழ்நாட்டின் திருச்சிராப்பள்ளி மாவட்டத்தில் உள்ள தொட்டியம் வட்டாரத்தில் அமைந்துள்ளது. இந்த ஊராட்சி, முசிறி சட்டமன்றத் தொகுதிக்கும் பெரம்பலூர் மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 3234 ஆகும். இவர்களில் பெண்கள் 1625 பேரும் ஆண்கள் 1609 பேரும் உள்ளனர்.
இந்த ஊரில் புகழ்பெற்ற வாலீஸ்வரர் கோயில் அமைந்துள்ளது. இக்கோயில் அமராவதி, காவேரி நதிகள் சங்கமிக்கும் இடத்தில் இருக்கிறது. இதனால் முன்னோர்களுக்கு நீர்க்கடன் செலுத்தும் நிகழ்வுகள் இக்கரையில் நடைபெறுகின்றன. இத்தலத்தில் 1050 வருடத்திற்கு முற்பட்ட கல்வெட்டுகள் காணப்படுகின்றன.
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :
சான்றுகள்
பகுப்பு:திருச்சிராப்பள்ளி மாவட்ட ஊராட்சிகள் பகுப்பு:த. இ. க. ஊராட்சித் திட்டம்
தேசிய ஆவணக் காப்பகங்களின் பட்டியல்
வட அமெரிக்கா
பகுப்பு: ஆவணக் காப்பகங்கள்
குடலழற்சி
குடலழற்சி (Enteritis) என்பது சிறுகுடலில் ஏற்படும் அழற்சியைக் குறிக்கிறது. நோய் விளைவிக்கின்ற நுண்ணுயிரிகளைக் கொண்ட உணவுகளை உண்பதால் பெரும்பாலும் குடலழற்சி நிகழ்கிறது. வயிற்று வலி, தசைப்பிடிப்பு, வயிற்றுப்போக்கு, நீர்ப்போக்கு, காய்ச்சல் முதலியவை குடலழற்சியின் அறிகுறிகளாகும். மனித இரையகக் குடற்பாதையுடன் தொடர்புடைய பிற உறுப்புகளில் ஏற்படும் அழற்சி வகைகள் கீழேக் கொடுக்கப்பட்டுள்ளன:
மேற்கோள்கள்
பகுப்பு:அழற்சி
சன்னகிரி சட்டமன்றத் தொகுதி
சன்னகிரி சட்டமன்றத் தொகுதி (Channagiri Assembly constituency) இந்தியாவின் கர்நாடக மாநிலத்திலுள்ள 224 சட்டமன்றத் தொகுதிகளுள் ஒன்றாகும். இது தாவணகெரே மாவட்டத்தில் உள்ளது. தாவணகெரே மக்களவைத் தொகுதியில் அடங்கும் 8 சட்டமன்றத் தொகுதிகளுள் இதுவும் ஒன்று. இத்தொகுதியின் எண் 109 ஆகும்.
மேற்கோள்கள்
பகுப்பு:கர்நாடக சட்டமன்றத் தொகுதிகள் பகுப்பு:தாவணகெரே மாவட்டம்
வேங்குடி அங்காளம்மன் கோயில்
வேங்குடி அங்காளம்மன் கோயில் தமிழ்நாட்டில் திருவாரூர் மாவட்டம், வேங்குடி என்னும் ஊரில் அமைந்துள்ள அம்மன் கோயிலாகும்.
வரலாறு
இக்கோயில் மூன்றாம் நூற்றாண்டைச் சேர்ந்தது.
கோயில் அமைப்பு
இக்கோயிலில் அங்காளநாதர், அங்காளம்மன் சன்னதிகளும், இல் லை உபசன்னதியும் உள்ளன. இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அல்லாத அறங்காவலர் அமைப்பால் நிர்வகிக்கப்படுகிறது.
பூசைகள்
இக்கோயிலில் ஒருகாலப் பூசை திட்டத்தின் கீழ் பூசை நடக்கின்றது.
மேற்கோள்கள்
பகுப்பு:திருவாரூர் மாவட்டத்திலுள்ள அம்மன் கோயில்கள் பகுப்பு:சரி பார்க்க வேண்டிய தானியக்கக் கோயில் கட்டுரைகள்